หลอกล่อกระรอกด้วยอาหาร การเข้าหากระรอก
คุณสามารถจะล่อมันให้เข้ามาในสวนของคุณอย่างรวดเร็ว ถ้าพวกมันสามารถหาอาหารได้ง่าย วางเครื่องให้อาหารใกล้ ๆ กับต้นไม้หรือแท่นแขวนกระถางดอกไม้ หาพื้นที่ที่ทั้งคุณและกระรอกสามารถเข้าถึงได้ง่าย คุณอาจจะใช้ตะแกรงให้อาหารสัตว์แบบธรรมดา หรือใช้เครื่องให้อาหารกระรอกโดยเฉพาะก็ได้ เพื่อให้กระรอกสามารถมองหาและเข้ามากินอาหารได้ง่าย   อย่างไรก็ตาม นกหรือสัตว์อื่น ๆ อาจจะเข้ามากินอาหารที่คุณเตรียมไว้ล่อกระรอกได้ พยายามหาวิธีกันสัตว์เหล่านี้ออกไป เพื่อให้กระรอกกล้าที่จะเข้ามากินอาหาร มันเป็นการดีที่คุณพยายามป้อนอาหารกระรอกด้วยมือในสวนของคุณเอง เนื่องจากมันต้องใช้เวลาในการทำให้มันเชื่อใจคุณ ถ้าคุณไปที่สวนสาธารณะหรือสถานที่ที่กระรอกออกมาหาอาหาร พวกมันอาจจะเต็มใจที่จะกินอาหารจากมือของคุณได้ ผสมถั่วต่าง ๆ ที่ยังไม่แกะเปลือก เช่น ถั่ววอลนัท ถั่วเฮเซลนัท และลูกโอ๊ก เพื่อให้กระรอกได้แทะถั่วเหล่านั้น อาจจะใส่เมล็ดพืชเพิ่มลงไปเพื่อเพิ่มคุณค่าสารอาหาร ใส่อาหารที่ผสมลงไปในเครื่องให้อาหารแล้วนำไปวางไว้ด้านนอก วางไว้หลาย ๆ จุด เพื่อให้กระรอกสามารถเข้ามากินได้ง่ายขึ้น ถ้าคุณกังวลว่ากระรอกจะเข้าไปกินอาหารจากเครื่องให้อาหารอื่น คุณสามารถติดตั้งที่ไล่กระรอก เช่น โมบายระฆังเล็ก ๆ หรือวัตถุสะท้อนแสงเพื่อไล่มันได้ วางองุ่น แอปเปิ้ล บรอคเคอลี หรือซูกินี จำนวนหนึ่งกำมือไว้ด้านนอก เพื่อให้กระรอกเข้ามากิน อาหารเหล่านี้มีคุณค่าสารอาหารมากกว่าและสามารถล่อกระรอกให้กลับมาสวนหลังบ้านของคุณอีกได้อย่างแน่นอน เพราะมันไม่สามารถหาอาหารเหล่านี้ได้จากที่อื่น  ดูว่ากระรอกชอบกินอะไรมากที่สุด ถ้ามันดูเหมือนจะชอบองุ่นมากกว่าแอปเปิ้ล เพิ่มจำนวนองุ่นให้มากขึ้น กระรอกจะเริ่มเชื่อใจคุณ เพราะคุณเป็นแหล่งอาหารที่เชื่อใจได้ สร้างพื้นที่ที่ทำให้กระรอกรู้สึกปลอดภัย เช่น ตรงมุมของศาลาในสวน พยายามให้อาหารมันเวลาเดิมทุกวัน เพื่อที่เจ้ากระรอกจะได้ไม่ออกไปหาอาหารที่อื่น คุณอาจจะเริ่มสังเกตได้ว่า กระรอกจะเริ่มเข้ามามองหาคุณจากนอกหน้าต่างถ้าที่เครื่องให้อาหารไม่มีอาหารอยู่ เมื่อคุณเห็นกระรอก ออกไปข้างนอก ยืนให้ใกล้กับเครื่องให้อาหารที่สุดเท่าที่คุณจะใกล้ได้ โดยไม่ทำให้กระรอกกลัว ยืนอยู่นิ่ง ๆ เงียบ ๆ ในตอนแรก หลังจากนั้นลองทำเสียงเลียนแบบกระรอกเวลาที่มันสื่อสารกันดู นี่จะทำให้มันคุ้นเคยกับคุณมากขึ้นในขณะที่มันกำลังกินอาหารอยู่ และนี่ก็เป็นการสอนให้กระรอกไว้ใจคุณได้อีกด้วย  ถ้าคุณไม่รู้จะทำเสียงเลียนแบบกระรอกได้อย่างไร ลองหาวิดีโอเกี่ยวเสียงของกระรอกดู เพื่อที่คุณจะได้เข้าใจกระรอกมากขึ้น พยายามยืนให้นิ่งที่สุดเท่าที่จะทำได้เพื่อไม่ทำให้มันกลัว ถ้านี่เป็นครั้งแรกที่คุณพยายามเข้าหาพวกมัน ยืนหรือนั่งใกล้ ๆ พยายามอย่าไปสนใจมันตอนที่มันกำลังกินอยู่ ตอนที่คุณให้อาหารกระรอก คุณจะสังเกตได้ว่าคุณมีลูกค้าขาประจำที่กลับมาอีก รอจนกว่าคุณจะเห็นว่ากระรอกตัวไหนมากินอาหารที่คุณเตรียมไว้บ่อย ๆ แล้วค่อยออกไปยืนใกล้ ๆ กับเครื่องให้อาหารเพื่อสังเกตและตัดสินใจว่าคุณอยากจะลองให้อาหารมัน ถ้าไม่ใช่กระรอกตัวที่มากินอาหารของคุณบ่อย ๆ มันอาจจะไม่คุ้นกับกลิ่นของคุณและกลัวจนหนีไปทันทีที่คุณเข้าหามัน ถ้ากระรอกอยู่บนพื้น ลองย่อตัวลงต่ำที่สุดเท่าที่คุณจะทำได้และเข้าหามันจากมุมหนึ่ง เดินช้า ๆ และเมื่อกระรอกหยุดสิ่งที่มันกำลังทำอยู่ให้คุณหยุดเดินจนกว่ามันจะเริ่มขยับตัวอีกครั้ง เมื่อกระรอกมองมายังคุณ คุณก็ควรหยุดเดินอยู่ตรงนั้น ถ้ากระรอกวิ่งหนีไป คุณก็แค่ถอยห่างออกจากเครื่องให้อาหารแล้วรออีกวันก่อนที่จะเข้าหามันอีกครั้ง เมื่อกระรอกมองมาที่คุณ คุกเข่าลงและถืออาหารกระรอกประเภทถั่วต่าง ๆ เมล็ดพืช และผักหรือผลไม้สักเล็กน้อย ถ้าคุณเคยให้อาหารประเภทใดกับมัน ค่อย ๆ ยื่นมือออกไปอย่างช้า ๆ เท่าที่คุณจะทำได้เพื่อให้กระรอกได้เห็นและได้กลิ่นอาหาร มาถึงจุดนี้ กระรอกอาจจะกำลังกินอาหารอยู่ แต่มันสามารถจะถูกล่อด้วยอาหารที่อร่อยกว่าได้ เพราะอาหารเหล่านั้นไม่ใช่อาหารที่มันจะหากินได้ทั่วไป อย่างเช่นผักและผลไม้ ค่อย ๆ โยนอย่างเบามือเพื่อล่อกระรอกให้เข้ามากินอาหาร โยนอาหาร 1 ใน 4 ส่วนไปตรงกลางระหว่างคุณกับกระรอก และรอให้กระรอกเดินเข้าหาคุณเพื่อมากินอาหาร ถ้ามันยังไม่มากินก็สามารถโยนอาหารลงไปเพิ่มได้ เพื่อล่อให้มันเข้าใกล้กับคุณ และให้มันรู้ว่าคุณกำลังพยายามป้อนอาหารมันอยู่  คุณต้องอดทน มันอาจจะใช้เวลาสักนิดกว่าที่กระรอกจะเริ่มไว้ใจและเข้าใกล้คุณ แทนที่จะปาอาหารใส่กระรอกโดยตรง ควรโยนหรือเทอาหารให้มันอย่างอ่อนโยนเพื่อหลีกเลี่ยงไม่ให้มันกลัว เมื่อกระรอกเข้าหาคุณและเข้ามากินอาหาร โยนอาหารเพิ่มไปตรงบริเวณระหว่างตัวคุณกับกระรอก เมื่อมันอยู่ในระยะที่มือคุณเอื้อมถึง ค่อย ๆ ยื่นมืออกไปเพื่อให้อาหารมัน วางมือราบไปกับพื้นและปล่อยให้กระรอกใช้เวลาในการกินอาหาร สิ่งที่อาจจะเป็นประโยชน์คือ อย่าเพิ่งให้อาหารที่มีรสหวานหรือกลิ่นแรง เช่น แอปเปิ้ลและองุ่น จนกว่ากระรอกจะเข้ามาใกล้กับคุณ มันอาจจะใช้เวลาหลายอาทิตย์จนถึงหลายเดือนจนกว่ากระรอกจะเชื่อใจคุณจริง ๆ อย่าเพิ่งท้อ เมื่อกระรอกเข้าหาคุณแล้ว มันจะเข้าหาคุณอีกครั้งอย่างแน่นอน ลองล่อให้มันขึ้นมาบนตักหรือบนแขนของคุณเหมือนกับคุณกำลังดูแลมัน จำไว้ว่ากระรอกเป็นสัตว์ป่าไม่ใช่สัตว์เลี้ยง แต่คุณสามารถเป็นเพื่อนกับกระรอกในสวนของคุณได้
วางตะแกรงให้อาหารเพื่อล่อให้กระรอกเข้ามาในสวนของคุณ. เริ่มด้วยอาหารกระรอกตามธรรมชาติ เช่น ถั่วต่าง ๆ เมล็ดพืช และดอกตูมของดอกไม้. ล่อกระรอกด้วยการนำของหวาน เช่น ผลไม้และผัก. นำอาหารออกมาให้มันทุกวัน เพื่อให้มันจำกลิ่นของคุณกับเวลาที่คุณนำอาหารมาวางได้. ยืนอยู่ใกล้ ๆ กับเครื่องให้อาหารตอนที่กระรอกกำลังกินอาหารอยู่และทำเสียงเลียนแบบมัน. เข้าหากระรอกตัวที่คุณเห็นว่ามันมากินอาหารที่คุณวางไว้ประจำ. ย่อตัวลงและเดินเข้าหากระรอกอย่างช้า ๆ จนดูเหมือนว่ามันจะวิ่งหนี. คุกเข่าลงและถืออาหารของกระรอกไว้ในมือ. โยนอาหารบางส่วนไปตรงระหว่างตัวคุณกับกระรอก. วางอาหารในระยะที่ไม่ห่างกับตัวมากเพื่อที่กระรอกจะได้เข้าหามือของคุณ. ต้องอดทนและลองใช้กลเม็ดใหม่ ๆ เมื่อกระรอกเริ่มที่จะเชื่อใจคุณแล้ว.
https://www.wikihow.com/Hand-Feed-a-Squirrel https://www.wikihow.com/Hand-Feed-a-Squirrel
Luring a Squirrel with Food Approaching the Squirrel